Trinchado as trooskos | Stillewe
April 26, 2015 April 26, 2015 ~ Jeanne
600 g bees- of varkfillet, in dik repies gesny
2 uie, halveer en in ringe gesny
2 klein gedroogde brandrissies, fyngekap (gebruik jou oordeel hier, rissies se branderigheid wissel van soort tot soort)
2 k beesekstrak
1.5 E meel
2 loerierblare (bay leaves)
1. Drup die Worcestershire-sous oor die vleis en laat eenkant staan en marineer vir minstens 20 minute.
2. Plaas so 7.5 ml botter in 'n pan en verhit oor medium tot hoë hitte. Verbruin nou die helfte van die vleis hierin, skep uit en hou eenkant.
3. Herhaal die proses met die res van die vleis – nog 'n hoë eetlepel botter in die pan, verbruin en skep uit.
4. Braai nou die uie en knoffel in dieselfde pan in 1 E botter.
5. Voeg die rissie, wyn en ekstrak by en laat opkook sodat die alkohol kan wegkook.
6. Roer nou die loerierblare by, gevolg deur die paprika, suiker, en sout en peper na smaak.
7. Voeg die meel by en roer deur sodat die mengsel effens verdik.
8. Proe die sous: as dit nie genoeg skop het nie, voeg nog rissies by. As dit (weens die rooiwyn) te suur is na jou smaak, voeg klein bietjies gelyke hoeveelhede suiker en sout by om die suurheid te neutraliseer. Ek weet daar is dié wat hou van die soetsuur-smaak wat die wyn aan die storie gee, maar ek verkies dit sout en hitsig.
9. Voeg nou die vleis in die pan en laat kook tot deurgaar, maar nie taai nie.
10. Jy kan dit voorsit saam met kapokaartappels, of aartappelskyfies en broodrolletjies om in die sous te doop. In my geval het 'n vriendin by ons gekuier vir ete, so ek het die gereg so bietjie opgetert deur dit op te dien saam met geroosterde baba-aartappels, asook 'n bykos van geroosterde wortels en witwortels (parsnips), gegeur met komyn en peper.*
(*Laasgenoemde het héérlik uitgekom, ek is beslis oorgehaal wat betref die wondere van die witwortel, en sien uit om verder met dié seisoenale groente te eksperimenteer …)